Bejaarde verdrink in swembadArgieffoto Die liggaam van ŉ man in sy 80’s is Saterdagaand in ŉ swembad in Vanderbijlpark gevind. Russel Meiring, woordvoerder van ER24, het gesê hulle is uitgeroep na die toneel. Hulle het die man aangetref waar hy met sy gesig na onder in die water gelê het. “Dit was duidelik dat die man al geruime tyd dood was. Daar kon niks vir hom gedoen word nie en hy is op die toneel dood verklaar,” het Meiring gesê. Die presiese omstandighede rondom die voorval is nog nie bekend nie. Die polisie ondersoek die saak.